Dragi učenici, poštovani roditelji,

Iskreno se nadam i molim Uzvišenog Stvoritelja da ste svi zdravo i dobro !

Dragi učenici, poštovani roditelji, ova čitava situacija pogađa sve nas, samo Uzvišeni Stvoritelj zna koliko će sve ovo potrajati, više nego ikada trebamo biti podrška, oslonac jedni drugima.

Sve je prolazno, tako će i ova situacija proći, važno je da mi ostanemo jedni uz druge, da budemo dobri ljudi, humani, solidarni, da budemo disciplinovani, strpljivi, istrajni u poštivanju mjera zaštite, čuvajmo sebe i svoje članove porodice, sve druge ljude. Nadajmo se da ćemo uz sve napore koje svi ulažemo i pomoć Dragog Stvoritelja iz ove situacije izaći još bolji, humaniji ljudi.

Sve čestitke vama dragi učenici u dosadašnjem praćenju on-line nastave i izvršavanju obaveza koje dobijate od svojih nastavnika, nadam se da će u narednom periodu biti još bolje.

Takođe čestitam poštovanim roditeljima na podršci koju pružaju svojoj djeci pri realizaciji on-line nastave i saradnjom sa nastavnicima.

Čestitam na dosadašnjem radu i zalaganju uvaženim kolegicama i kolegama nastavnicima, znam da ulažu ogroman napor jer su cijeli dan on-line i dostupni učenicima i roditeljima .
Jako sam ponosan na sve vas !

Budimo svi skupa istrajni, dosljedni u poštivanju svih mjera zaštite od nevidljivog dušmana, kako bi uskoro svi skupa bili zdravi i sretni u našoj prelijepoj školi.

Sve vas srdačno pozdravljam i selamim, zdravi i živi bili !

Vaš

 Direktor škole

 Omer Begović,mr.